# CV-10

La carretera CV-10 comunica la A-7, a La Vilavella amb la N-232, a La Jana. Forma part de l'Autovia del Mediterrani. La CV-10 pertany a la xarxa de carreteres de la Generalitat Valenciana. El seu nom ve de la CV (que indica que és una carretera autonòmica del País Valencià) i el 10, que és el nombre que rep aquesta carretera, segons l'ordre de nomenclatures de les carreteres del País Valencià.

## Història

La CV-10 és el nom que va rebre la unió de diverses carreteres amb nomenclatura antiga, tals com CS-222, CS-V-8501, C-238, CS-850 i CS-233, que unien de forma local, municipis com Betxí, La Vilavella o La Pobla Tornesa, entre d'altres. Ara s'han unificat totes, per a anar a donar a una carretera que creua tota la província (des d'Almenara fins a La Jana) de forma ininterrompuda. Actualment, està desdoblada i, per tant, és autovia, el tram entre l'A-7 a Almenara i la CV-13 en Vilanova d'Alcolea

## Traçat actual

La CV-10 comença quan l'A-7 (al seu pas per la Vilavella) es bifurca en la N-340 i en la CV-10. És una autovia prou normal, encara que en algun punt pot arribar a ser perillosa, bé per les corbes (circumval·lació de Borriol) o per les retencions que diàriament es produeixen (encreuament amb la CV-20 Vila-real - Onda). En l'actualitat, és el vial que més trànsit suporta, juntament amb la N-340, ja que és utilitzada per a creuar la província, partint de València, per la A-7 fins a Nules, i ací, desviar-se per la CV-10 per a evitar-se la N-340 que és una carretera molt perillosa i amb algunes travessies. L'autovia desapareix després de creuar Cabanes, a l'altura del desviament cap a Benlloc, en el punt en el qual enllaça amb la carretera CV-13 que serveix com a connexió amb l'autopista AP-7, a més de connectar amb l'Aeroport de Castelló. Des d'aquest punt fins al final, a La Jana, passa a haver només una calçada.
Aquesta autovia té un límit de velocitat de 120 km/h, encara que existeixen alguns trams limitats a 100 km/h:
* Eixida Castelló sud.
* Eixida 26 (Borriol).
* Circumval·lació de Borriol.
* Circumval·lació de la Pobla Tornesa (km 34 a 37).

## Recorregut
### Tram Autovia de la Plana (La Vilavella - Cabanes)

   | Eixida | Sentit La P. Tornesa (descendent) | Sentit Vilavella (ascendent) | Carretera |
   | | Principi de l'Autovia de la Plana | Fi de l'Autovia de la Plana | A-7 |
   | | La Vilavella nord | La Vilavella nord | |
   | | Artana - Eslida | Artana - Eslida | CV-223 |
   | | Betxí sud | Betxí sud | |
   | | Betxí centre | Betxí centre | CV-222 |
   | | Possibles retencions a l'alçada de la sortida de la CV-20 | | |
   | | Onda Vila-real | Onda Vila-real | CV-20 |
   | | | Possibles retencions a l'alçada de la sortida de la CV-20 | |
   | | Sitjar Camí Fondo | Sitjar Camí Fondo | CV-21 |
   | | AP-7 - N-340 Castelló sud CS-22 Grau - Port CV-189 Ribesalbes | E-15 AP-7 - N-340 Castelló sud CS-22 Grau - Port CV-189 Ribesalbes | CV-17 |
   | | Castelló centre l'Alcora | Castelló centre l'Alcora | CV-16 |
   | 20 | Castelló nord N-340 E-15 AP-7 Benicàssim - Tarragona | Castelló nord N-340 E-15 AP-7 Benicàssim - Tarragona | CV-151 |
   | 26 | Borriol sud | Borriol sud | |
   | 28-29 | Borriol nord | Borriol nord | |
   | 37 | La Pobla Tornesa | La Pobla Tornesa | |
   | 38 | CV-1601 La Pobla Tornesa La Vall d'Alba - Vilafranca - Vilafamés | CV-1601 La Pobla Tornesa La Vall d'Alba - Vilafranca - Vilafamés | CV-15 |
   | | Fi de l'Autovia de la Plana | Principi de l'Autovia de la Plana | CV-10 |

### Tram Cabanes - La Jana

   | Eixides a la dreta | Eixides a l'esquerra |
   | aeroport  CV-13 Torreblanca  N-340  E-15   AP-7 Barcelona | CV-10 La Pobla Tornesa Castelló |
   | | CV-152 Benlloch |
   | | CV-156 Benlloch |
   | CV-145 Vilanova d'Alcolea Torreblanca | |
   | CV-1440 Vilanova d'Alcolea | |
   | CV-154 La Torre d'en Doménec La Sarratella | |
   | Les Coves de Vinromà | |
   | Coves de Vinromà  CV-133 Alcalà de Xivert | |
   | | CV-129 Albocàsser |
   | | CV-131 La Valltorta Tírig |
   | La Salzadella sud | |
   | La Salzadella nord | |
   | | Sant Mateu |
   | | CV-132 Xert  N-232 Morella |
   | Zona industrial | |
   | CV-135 Cervera del Maestre Benicarló | |
   | La Jana | |
   | N-232 Traiguera Vinaròs | N-232 Morella Alcanyís - Saragossa |

## Futur de la CV-10

Circumval·lació de Cabanes.
Prolongació de l'autovia cap al nord, fins a Vilanova d'Alcolea i l'Aeroport de Castelló. En el futur, la CV-10 passarà a formar part de l'Autovia del Mediterrani, i la futura A-7 pròxima a Castelló passarà a les mans de la Generalitat.